SHBA: Papunësia shënon rritje gjatë muajit gusht
Sektori privat ka hapur 67 mijë vendesh të reja pune gjatë të njëjtës periudhë
Presidenti Obama u përqëndrua dje në hapjen e një shifre neto prej 67 mijë vendesh të reja pune gjatë gushtit nga sektori privat. tha presidenti Ekonomia ka humbur në llogarinë përfundimtare 54 mijë vende pune. Por ekonomistët thonë se ajo shifër nuk është e saktë pasi përfshin mijëra punëtorë të përkohshëm, të punësuar nga byroja amerikane e regjistrimit të popullsisë dhe pas përfundimit të punës ata janë larguar. Disa aktivistë në Washington shprehin shqetësimin për nivelin e papunësisë duke u lutur jashtë një zyre të papunësisë. Shifrat zyrtare të qeverisë tregojnë se më pak se 15 milionë vetë në Shtetet e Bashkuara janë të papunë. Disa ekonomistë, përfshirë Paul Krugman, i bëjnë thirrje presidentit Obama të propozojë një ligj për një paketë të dytë stimuluese. Ai thotë: Zyrtarët e administratës thanë se nuk po shqyrtojnë një tjetër paketë e madhe stimuluese. Dje, presidenti Obama përsëri i fajësoi republikanët në Senat për bllokimin e ligjit për shkurtimin e taksave për bizneset e vogla të cilat kanë për qëllim krijimin e vendeve të reja të punës. Republikanët dhe demokratët në Senat nuk po gjejnë gjuhën e përbashkët për mënyrën se si do të përballohet financiarisht ky ligj. Zoti Obama gjithashtu premtoi krijimin e një pakete të re propozimesh që përfshijnë shkurtimin e taksave për klasën e mesme.